Document ID: 32007L0021

DIREKTIVA KOMISIJE 2007/21/ES
z dne 10. aprila 2007
o spremembi Direktive Sveta 91/414/EGS zaradi poteka vključenosti aktivnih snovi azoksistrobin, imazalil, krezoksim-metil, spiroksamin, azimsufuron, proheksadion-kalcij in fluroksipir v Prilogo I
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti člena 5(5) Direktive,
ob upoštevanju naslednjega:
(1)
Z Direktivo Komisije 98/47/ES (2) je bil azoksistrobin vključen do 1. julija 2008, z Direktivo Komisije 97/73/ES (3) je bil imazalil vključen do 31. decembra 2008, z Direktivo Komisije 1999/1/ES (4) je bil krezoksim-metil vključen do 31. januarja 2009, z Direktivo Komisije 1999/73/ES (5) je bil spiroksamin vključen do 1. septembra 2009, z Direktivo Komisije 1999/80/ES (6) je bil azimsufuron vključen do 1. oktobra 2009, z Direktivo Komisije 2000/50/ES (7) je bil proheksadion-kalcij vključen do 20. oktobra 2010 in z Direktivo Komisije 2000/10/ES (8) je bil fluroksipir vključen do 30. novembra 2010 kot aktivna snov v Prilogo I k Direktivi Sveta 91/414/EGS.
(2)
Na zahtevo se lahko vključitev aktivne snovi podaljša, če je bil vložen zahtevek najmanj dve leti pred potekom veljavnosti uvrstitve. Komisija je prejela zahteve v zvezi s podaljšanjem vključitev vseh zgoraj navedenih snovi.
(3)
Komisija bo morala določiti podrobna pravila v zvezi s predložitvijo in oceno nadaljnjih podatkov, ki so potrebni za podaljšanje vključitve v Prilogo I. Zato je upravičeno podaljšati vključitev zgoraj navedenih aktivnih snovi v Prilogi I za obdobje, potrebno, da lahko prijavitelji pripravijo zahtevke ter da jih Komisija lahko oceni in sprejme odločitev.
(4)
Direktivo 91/414/EGS je zato treba ustrezno spremeniti.
(5)
Ukrepi, določeni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
Priloga I k Direktivi 91/414/EGS se spremeni, kakor je določeno v Prilogi k tej direktivi.
Člen 2
Države članice sprejmejo in objavijo zakone in druge predpise, potrebne za uskladitev s to direktivo, najpozneje 12. decembra 2007. Komisiji takoj sporočijo besedila navedenih predpisov in korelacijsko tabelo med navedenimi predpisi in to direktivo.
Države članice uporabljajo navedene predpise od 13. decembra 2007.
Države članice se v sprejetih predpisih sklicujejo na to direktivo ali sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati dvajseti dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 10. aprila 2007

Labels: 0
3
6